Document ID: /roh_data/filtered/fineweb-2-filterrobots_roh.jsonl.gz/15030

Cun la terza victoria da questa stagiun è Lorenzo vegnì da sa meglierar sin il terz rang en il classament general. El giascha ussa anc 71 puncts davos l'emprim, Marc Marquez.
Tom Lüthi n'ha puspè betg dumagnà en ils puncts. Gia suenter l'emprima runda ha el pers contact ed è vegnì sco 22avel e davos en l'arrivada.
Aegerter n'er betg en ils puncts
En la Moto 2 ha Aegerter manchentà ils rangs da puncts, sco 17avel. Suenter duas cursas manchentadas pervi da sia ruttadira dal batschigl, en Spagna ed en Frantscha è Aegerter quest onn per la terza giada senza puncts. Cun en tut 24 puncts è el uss sin il 17avel rang dal classament general.
RR novitads 15:00